Virallinen lehti nro C 386 , 11/12/1998 s. 0149



KIRJALLINEN KYSYMYS E-1554/98 esittäjä(t): Mihail Papayannakis (GUE/NGL) komissiolle (19. toukokuuta 1998) Aihe: Prevezan sataman laajennustyöt Prevezan satamassa on alkanut rakennustyö, jolla itäisiä laitureita jatketaan 64 metrillä. Tätä hanketta varten ei ole tehty ympäristövaikutusten arviointiselvitystä. Suoritettu ympäristövaikutusten arviointi koskee hanketta, jossa laitureita jatketaan 37 metrillä, ja on puutteellinen (ei mainintoja meriympäristölle aiheutuvista vaikutuksista). Aikaisemmat arvioinnit osoittavat, että kansainvälisesti tärkeään Amvrakikosin kosteikkoon kohdistuvat vaikutukset ovat vähintäänkin voimakkaat, mitä tulee pintavesikerroksen liikkeisiin ja kalojen mädin ja maidin rannikon matalikoilla tapahtuvaan liikkumiseen. Huomautettakoon, että laitureiden pidentämistä ja satama-altaan rakentamista varten suoritetut ruoppaukset ovat jo tuhonneet yhden näistä matalikoista, ja ainoa jäljellä oleva matalikko sijaitsee Aktioa vastapäätä ja tuhoutuu, kun lahteen tulevan merivirran nopeus ja volyymi tulevaisuudessa kasvaa. Ottaen huomioon, että: - hanketta rahoitetaan Delors II -paketista 1 miljardilla drakmalla, - paikalliset järjestöt, ympäristöjärjestöt ja kalastajayhdistys ovat tuoneet julki voimakkaan huolestumisensa Amvrakikosin tulevaisuudesta tämän hankkeen vuoksi, - Amvrakikosia suojelevat niin Ramsarin kosteikkosopimus kuin yhteisön direktiivit 79/409/ETY(1) ja 92/43/ETY(2), - direktiiviä 85/337/ETY(3) rikotaan, koska suoritettu ympäristövaikutusten arviointi on puutteellinen ja siitä on jätetty pois meren ekosysteemiin kohdistuvat vaikutukset niin lahden suulla kuin itse lahdessa, komissiolta kysytään, kuinka se aikoo puuttua toimivaltaisten kreikkalaisten viranomaisten toimiin keskeyttääkseen Prevezan sataman rakennustyöt siihen saakka, kunnes uusi, perinpohjainen ympäristövaikutusten arviointi on laadittu uusien tosiasioiden pohjalta (laiturien pidennys 64 metrillä), jossa otetaan huomioon kaikki hankkeeseen liittyvät tekijät (meri ja sen biologiset, fysikaaliset ja kemialliset ominaispiirteet, merenpohja ruoppausalueen syvänteessä jne) Komission jäsenen Ritt Bjerregaardinkomission puolesta antama vastaus (1. heinäkuuta 1998) Kyseisen hankkeen rahoitukseen osallistutaan Epire-toimintaohjelman puitteissa. Komission saamien tietojen mukaan hankkeen ympäristövaikutuksista on tehty arviointi kansallisen ja yhteisön lainsäädännön mukaisesti. Amvrakikosin lahti on merkittävä kosteikkoalue, josta Kreikka on luokitellut suuren osan erityissuojelualueeksi luonnonvaraisten lintujen suojelusta annetun direktiivin 79/409/ETY mukaisesti (ja sitä on myös ehdotettu "yhteisön tärkeänä pitämäksi alueeksi) luontotyyppien sekä luonnonvaraisen eläimistön ja kasviston suojelusta annetun direktiivin 92/43/ETY mukaisesti". Koska Prevezan sataman sijainti on sellainen, että sataman laajentamishanke saattaa vaikuttaa tähän alueeseen merkittävällä tavalla, komissio on jo lähettänyt kirjeen Kreikan viranomaisille sen selvittämiseksi, onko kyseisen hankkeen ekologisia vaikutuksia tutkittu riittävästi ja onko asianmukaiset toimenpiteet toteutettu ennen laajentamisluvan antamista. (1) EYVL L 103, 25.4.1979, s. 1. (2) EYVL L 206, 22.7.1992, s. 7. (3) EYVL L 175, 5.7.1985, s. 40.